recursal/SuperWikiNEXT-32B huggingface dataset:
ابو حاتم الرازی سے مغالطہ نہ کھائیں۔

**ابن ابو الحاتم الرازی** (پیدائش: 854ء— وفات: 938ء) قدیم محدث، مفسر اور جرح و تعدیل کے امام تسلیم کیے جاتے ہیں۔

نام
---

ابو محمد کنیت ہے نام عبد الرحمن بن محمد بن ادریس بن منذر بن داود بن مہران تمیمی الحنظلی رازی۔

ولادت
-----

ابن ابو حاتم 240ھ بمطابق 854ء کو ایران کے تاریخی شہر رے، میں پیدا ہوئے۔

شہرت
----

ابن ابو حاتم کے نام سے مشہور ہیں ہے۔ ان کے والد ابو حاتم الرازی امام حافظ اور محدث تھے

نسبت رازی
---------

رازی نسبت رے شہر کی وجہ سے یہ مرو شاہجان کی وجہ ہے۔

علمی اسفار
----------

ان کے والد امام فی الحدیث ،امام جرح والتعدیل اور علل تھے طلب حدیث میں ان کے ساتھ بہت سفر کیے ان کے بیٹے عبد الرحمن کہتے ہیں کہ میرے والد فرماتے کہ میں نے طلب حدیث میں اس وقت نکلا جب میری عمر سات سال تھی اور اکثر سفر مجھے پیدل کرنا پڑے ہزاروں فرسخ چل کر علم حدیث حاصل کیا ان سفروں میں كوفہ سے بغداد کتنے سفر میں نے کیے مجھے اس کا شمار بھی یاد نہیں،اسی طرح مکہ سے مدینہ کئی سفر کیے اور بحرین جو صلا کے قریب تھا پیدل مصر جاتا تھا،مصر سے رملہ رملہ سے بیت المقدس، رملہ سے عسقلان رملہ سے طبریہ اور دمشق ،دمشق سے حمص اور حمص سے أنطاكية،اور أنطاكية سے طرسوس، پھر واپس طرسوس سے کا سفر کیا

عقیدہ
-----

یہ اہلسنت جماعت سے تعلق رکھتے اور عقیدہ جہیمیہ کے سخت مخالف تھے۔

اساتذہ
------

بہت سے شجوش میں سے چند ایک یہ ہیں۔

* ابو حاتم محمد بن ادريس بن المنذر الحنظلی الرازی۔ (والد تھے)
* احمد بن اصرم۔
* يونس بن حبيب الاصفہانی۔
* احمد بن منصور الرمادی۔

شاگرد
-----

* حُسينك التميمی۔
* يوسف الميانجی۔
* علی بن مدرك.
* علی بن محمد القصار۔

تصانیف
------

* الجرح والتعديل - 8 جلدوں میں ہے ۔
* تفسير ابن ابی الحاتم کئی جلدوں پر مشتمل ہے دو ان میں سے طبع ہوئیں۔
* الرد على الجہميہ
* علل الحديث دو جلد
* المسندكبير
* الكنى
* الفوائد الكبرى
* المراسيل
* تقدمہ المعرفہ بكتاب الجرح والتعديل
* زهد الثمانيہ من التابعين
* آداب الشافعي ومناقبہ

وفات
----

ابن ابو حاتم کی وفات 327ھ بمطابق 938ء میں ہوئی۔

حوالہ جات
---------

1. ↑  الرحلہ فی طلب الحديث صفحہ213
2. ↑   تذكرة الحفاظ 3/34
3. ↑  الاعلام خیر الدین الزرکلی

|  |
| --- |
| * باب مسلم سائنس
* باب حدیث
* باب سوانح حیات
 |
**کون وی وینسیا** (ہسپانوی: [la Convivencia]، "بقائے باہمی") ایک علمی اصطلاح ہے، جسے ایک ہسپانوی ماہر فلکیات امیریکو کاسترو نے تجویز کیا تھا۔ یہ اصطلاح آٹھویں صدی کے اوائل میں ہسپانیہ پر مسلمانوں کی فتح سے لے کر 1492ء میں یہودیوں کی بے دخلی تک ہسپانوی تاریخ کے پر امن بقائے باہمی کے عہد کا احاطہ کرتی ہے۔ اس اصطلاح کے ذریعہ یہ بیان کیا جاتا ہے کہ مسلمانانِ اندلس کی مختلف آئبیریائی سلطنتوں میں مسلمان، عیسائی اور یہودی نسبتاً امن سے اور باہم مل جل کر رہتے تھے۔ تاریخ کی اس تشریح کے مطابق مذہبی تنوع کا یہ دور بعد کی ہسپانوی اور پرتگالی تاریخ سے مختلف ہے جب - اخراج اور جبری تبدیلی مذہب کے نتیجے میں - جزیرہ نما آئبیریا میں کاتھولک میسحیت ہی واحد مذہب بن گیا۔

تصغير
بعض افراد اس نظریہ کو تاریخی طور پر درست تسلیم نہیں کرتے اور اسے ایک افسانہ قرار دیتے ہیں۔ ان کا دعویٰ ہے کہ یہ اصطلاح "سیاسی طور پر درست" ایک اینکرونزم ہے۔ دی آکسفورڈ ڈکشنری آف دی مڈل ایجز (قرون وسطی کی اوکسفرڈ لغت) کے مطابق "ناقدین الزام لگاتے ہیں کہ [اصطلاح 'کون وی وینسیا'] بھی اکثر کثیر العقیدہ ہم آہنگی اور ہم زیستی کے ایک مثالی نظریہ کو بیان کرتی ہے، جب کہ حامی جواب دیتے ہیں کہ اس طرح کی خصوصیت پیچیدہ تعاملات کی تحریف ہے جسے وہ سمجھنے کی کوشش کرتے ہیں۔"

حوالہ جات
---------

1. ↑  Dass، Nirmal (20 April 2016). "Review of The Myth of the Andalusian Paradise: Muslims, Christians, and Jews Under Islamic Rule in Medieval Spain". Intercollegiate Studies Institute. اخذ شدہ بتاریخ 24 مئی 2016.
2. ↑  , Qurtuba: Algunas reflexiones críticas sobre el califato de Córdoba y el mito de la convivencia [Qurtuba: Some Critical Reflections on the Caliphate of Cordova and the Convivencia Myth], by Eduardo Manzano Moreno, Awraq n.° 7. 2013, pp 226-246
3. ↑  Alvarez، Lourdes María (2010). "Convivencia". In Bjork، Robert E. *The Oxford Dictionary of the Middle Ages*. Oxford University Press.
گروزنی سٹی ٹاورز
**گروزنی سٹی ٹاورز** ( روسی: Грозный-сити) چیچنیا کے شہر گروزنی میں واقع اخمد قادروف مسجد کے قریب واقع ایک پانچ ستارہ فلک بوس ہوٹل اور کاروباری کمپلیکس ہے۔ یہ 492 فٹ (150 میٹر) اونچا ہے۔

2013ء میں آتشزدگی
-----------------

گروزنی، چیچنیا، روس میں 3اپریل 2013ء کو گروزنی سٹی ٹاورز پر تعمیر بڑے گھڑیالوں میں اور 40 منزلہ عمارت ایک طرف سے آگ کے شعلوں کی لپیٹ میں آگئی تھی، جو تقریباً 8 گھنٹے تک جاری رہی تھی۔ اس آتش زدگی میں کوئی بھی زخمی یا ہلاک نہیں ہوا۔ 100 سے زیادہ فائر فائٹرز اور 16 فائر انجنوں نے اس آتشب زدگی کا مقابلہ کیا۔ مقامی طور پر "اولمپس" کے نام سے جانے جانے والی اس عمارت میں 5 اسٹار لگژری ہوٹل اور ایک اپارٹمنٹ تھا جو فرانسیسی فلم اسٹار اور فرانسیسی ٹیکس جلاوطن جارارڈ ڈیپارڈیو کا تھا، جس کا اپارٹمنٹ 27 ویں منزل پر تھا۔ 

تاہم اس ڈھانچے کا اندرونی حصہ کافی حد تک برقرار تھا اور اسے 2015ء تک مکمل طور پر مرمت کر کے دوبارہ کھول دیا گیا ہے۔

ڈیزائن
------

آرکیٹیکچرل ڈیزائن ڈینیز سیہون بائکن  نے اور اسٹرکچرل ڈیزائن یکسل کونکن نے تیار کیا تھا۔

مزید دیکھیے
-----------

* فلک بوس عمارات

حوالہ جات
---------

1. ↑
2. ↑  "Fire rages 40 story skyscraper".
3. ↑  "Luxury skyscraper hotel destroyed in massive blaze in Chechnya".
4. ↑  "Luxury skyscraper hotel destroyed in massive blaze in Chechnya".
5. ↑  "Baykan Architecture". 04 مارچ 2014 میں اصل سے آرکائیو شدہ. اخذ شدہ بتاریخ 03 جنوری 2020.
6. ↑  "Konkan Engineering & Consultancy".
**کیلونا** نامی شہر کینیڈا کے صوبے برٹش کولمبیا میں اوکناگن نامی وادی میں واقع ہے۔ 2006 کی مردم شماری کے مطابق اس کی کل آبادی 1,06,707 افراد پر مشتمل تھی۔ مقامی زبان میں اس شہر کے نام کا مطلب گرزلی ریچھ ہے۔ کینیڈا میں یہ 22 واں بڑا شہر ہے۔

تاریخ
-----

فرانسیسی رومن کیتھولک پادری چارلس ایم پنڈوسے یہاں آباد ہونے والا پہلا یورپی تھا۔ کیلونا کو 1905ء میں شہر کا درجہ دیا گیا۔

معیشت
-----

کیلونا میں خدمات کا شعبہ معاشی اعتبار سے اہم ترین ہے۔ سیاحتی حوالے سے اوکناگن وادی میں یہ سب سے بڑا شہر ہے۔ گرمیوں میں کشتی رانی، گالف، پہاڑوں پر چڑھنا اور سائیکل سواری جبکہ سردیوں میں الپائن سکیئنگ اور نارڈک سکیئنگ مرغوب ترین مشاغل ہیں۔ یہاں بننے والی شرابیں بین الاقوامی طور پر مشہور ہیں۔ شہر کے ارد گرد اور جنوب میں انگوروں کے باغات ہیں اور شراب کشید کرنے کے کارخانوں کے لیے بہترین شمار ہوتے ہیں۔ کیلونا میں سن رائپ نامی کمپنی موجود ہے جو پھلوں کے رس اور کھانے پینے کی اشیاء بنانے کے لیے مشہور ہے۔
اوکناگن کالج اور یونیورسٹی آف برٹش کولمبیا اوکناگن اعلٰی تعلیم کے لیے اہم مراکز ہیں۔ اوکناگن کالج میں 5000 کل وقتی طلبہ پڑھتے ہیں۔ یونیورسٹی آف برٹش کولمبیا اوکناگن میں 6000 کل وقتی طلبہ پڑھتے ہیں۔

آبادی
-----

2001 کی مردم شماری کے مطابق یہاں کی کل آبادی 96288 افراد پر مشتمل تھی۔

سفری سہولیات
------------

### شاہراہیں

بہت سالوں تک شہر سے صرف ایک ہی شاہراہ گذرتی تھی جو ہائی وے نمبر 97 تھی۔ یہ شاہراہ مناسب حالت میں ہے تاہم اس سے جڑنے والی سڑکیں پر پیچ اور سست رفتار ہیں۔

اوکناگن وادی وینکوور کے رہائشیوں کے لیے اہم تفریح گاہ ہے۔ 1986 میں یہاں وینکوور تک ایک فری وے بنائی گئی جس سے دونوں شہروں کی مسافت 2 گھنٹے کم ہو گئی ہے۔ اب یہ 425 کلومیٹر کا فاصلہ آسانی سے 4 گھنٹوں میں طے ہو جاتا ہے۔ ہائی وے نمبر 33 جو ہائی وے نمبر 97 کو ملاتی ہے، جنوب مشرق سے شہر میں داخلے اور اخراج کا ایک ذریعہ ہے۔

### ہوائی سفر

کیلونا انٹرنیشنل ائیرپورٹ شہر کے مرکز کے شمال میں واقع ہے اور یہاں سے کیلگری، ایڈمنٹن، ٹورنٹو، وینکوور، وکٹوریا، لاس ویگاس، ہونولولو اور سیئٹل کو پروازیں جاتی ہیں۔

موسم
----

کیلونا کا موسم نیم بنجر اور کانٹی نینٹل نوعیت کا ہے۔ یہاں کا موسم دیگر شہروں کی نسبت خشک اور معتدل رہتا ہے۔ سالانہ اوسط درجہ حرارت 7.7 ڈگری رہتا ہے۔ جنوری کا اوسط درجہ حرارت منفی 3.8 اور جولائی کا اوسط درجہ حرارت 19.1 رہتا ہے۔

جڑواں شہر
---------

کیلونا کے دو جڑواں شہر ہیں جو درج ذیل ہیں:

* جاپان کا پرچم کاسوگائی ، جاپان {{{2}}}
* نیدرلینڈز کا پرچم وینڈیم ، ہالینڈ {{{2}}}
ضلع شکار پور سندھ

**ضلع شکارپور** پاکستان کے صوبہ سندھ کا ایک ضلع ہے جس کا ضلعی صدر مقام شکارپور شہر ہے۔

2512 مربع کلومیٹر پر پھیلے اس ضلع کی آبادی 880،438 (بمطابق قومی مردم شماری1998ء) ہے جس میں سے 23.51 فیصد شہروں میں مقیم ہے۔

انتظامی تقسیم
-------------

انتظامی طور پر ضلع شکارپور چار تحصیلوں (تعلقوں) میں تقسیم ہے:

* گڑھی یاسین
* خانپور
* لکھی
* شکارپور

محل وقوع
--------

ضلع شکارپور شمالی سندھ میں واقع ہے جس کے شمال اور شمال مغرب میں ضلع جیکب آباد، شمال مشرق میں ضلع کشمور، مشرق میں ضلع سکھر، جنوب میں ضلع خیرپور اور جنوب مغرب میں ضلع لاڑکانہ واقع ہے۔

ذرائع نقل و حمل
---------------

ضلع شکارپور بالائی سندھ میں اہم مقام پر واقع ہے اور یہاں سے دو قومی شاہراہیں (این-65 اور این-55) گزرتی ہیں۔ یہ دونوں شاہراہیں بالترتیب سندھ کو بلوچستان اور سندھ و بلوچستان کو پنجاب سے منسلک کرتی ہیں۔ این 55، جسے عام طور پر انڈس ہائی وے کہا جاتا ہے، دریائے سندھ کے مشرقی کنارے پر واقع قومی شاہراہ (این-5 یا نیشنل ہائی وے) کے بعد دوسرا اہم ترین راستہ ہے جو کراچی کو پشاور سے منسلک کرتا ہے۔ جبکہ این 65 سکھر سے شروع ہو کر کوئٹہ پر ختم ہوتا ہے اور بلوچستان کو صوبہ سندھ سے منسلک کرنے والی ایک اہم شاہراہ ہے۔ علاوہ ازیں شکارپور سے بذریعہ انڈس ہائی وے رتودیرو بھی پہنچا جا سکتا ہے جہاں سے گوادر کے لیے ایک شاہراہ نکلتی ہے جسے ایم-8 کہا جاتا ہے۔

اہمیت
-----

ماضی میں شکارپور ایران اور وسط ایشیا سے بذریعہ قندھار ہندوستان جانے والے قافلوں کے لیے ایک اہم پڑاؤ کی حیثیت رکھتا تھا تاہم برطانوی راج میں سکھر کی اہمیت بڑھ جانے کے باعث شکارپور اپنی قدر کھو بیٹھا۔ تاہم اپنی مٹھائیوں اور اچاروں کے باعث آج بھی سندھ بھر میں شہرت رکھتا ہے۔

شکارپور کے علاوہ باقی تینوں تحصیلیں خانپور، گڑھی یاسین اور لکھی پسماندہ علاقے ہیں اور خاص طور پر سندھ میں قبائلی جھگڑوں کی آماجگاہ ہیں۔ یہ سندھ کے ان اضلاع میں شامل ہے جہاں غیرت کے نام پر خواتین کے قتل کی وارداتیں سب سے زیادہ ہوتی ہیں۔

اہم شخصیات
----------

شکارپور نے پاکستان کو کئی اہم شخصیات سے نوازا ہے جن میں سب سے معروف سندھی و اردو کے مشہور شاعر شیخ ایاز تھے۔ آپ کے علاوہ درج ذیل اہم شخصیات کا تعلق ضلع شکارپور سے تھا:

* آفتاب شعبان میرانی - سابق وزیر دفاع پاکستان اور سابق وزیر اعلی سندھ
* غوث بخش مہر - سابق اسپیکر سندھ اسمبلی
* صدر الدین درانی - سابق اسپیکر قومی اسمبلی
* سراج الدین درانی - موجودہ صوبائی وزیر بلدیات سندھ (بمطابق 2009ء)
* عتیقہ اوڈھو - معروف پاکستانی اداکارہ
* خلیل موریانی
* نذیر شاکر بروہی

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ ضلع شکارپور في GeoNames ID". *GeoNames ID*. اخذ شدہ بتاریخ 17 اگست 2023ء.  تحقق من التاريخ في: `|access-date=` (معاونت)

| * د
* ب
* ت
سندھ کے اضلاع |
| --- |
| صوبائی دارالحکومت: کراچی |
| بنبھور ڈویژن | 
* ضلع بدین
* ضلع ٹھٹہ
* ضلع سجاول

 |  |
| حیدر آباد ڈویژن | 
* ضلع دادو
* ضلع حیدرآباد
* ضلع جامشورو
* ضلع مٹیاری
* ضلع ٹنڈو الہ یار
* ضلع ٹنڈو محمد خان

 |
| کراچی ڈویژن | 
* ضلع کراچی وسطی
* ضلع کراچی شرقی
* ضلع کراچی جنوبی
* ضلع کراچی غربی
* ضلع کورنگی
* ضلع ملیر
* ضلع کیماڑی

 |
| لاڑکانہ ڈویژن | 
* جیکب آباد ضلع
* ضلع کشمور
* ضلع لاڑکانہ
* ضلع قمبر-شہدادکوٹ
* ضلع شکارپور

 |
| میرپور خاص ڈویژن | 
* ضلع میرپور خاص
* ضلع سانگھڑ
* ضلع تھرپارکر
* ضلع عمرکوٹ

 |
| سکھر ڈویژن | 
* ضلع گھوٹکی
* ضلع خیرپور
* ضلع سکھر

 |
| شہید بینظیر آباد ڈویژن | 
* ضلع شہید بینظیر آباد
* ضلع نوشہرو فیروز
* ضلع سانگھڑ

 |
| متنازع | 
* سر کریک *(رن کچھ)*

 |
ویگا اسٹریٹ فائٹر کہانیوں اور کھیلوں کی ایک شخصیت ہے۔

شکل
---

ویگا کی شخصیت زیپوتا اور ساوانت پہ مبنی ہے۔ اس کے جسم پہ ایک سانپ کا نشان ہے، جو جاپانی ثقافت میں اس کو ایک خطرناک اور برے انسان کا روپ دیتا ہے۔ اس کے لمبے بال اور ہاتھوں میں چوڑیاں اس کو غالبآ ایک زنانہ روپ دیتے ہیں۔ لڑائی کے دوران ويگا ایک ماسک پہنتا ہے تاکہ اس کے منہ پہ لڑائی کا کوئی نشان نہ آئے۔

سپاہانہ فن
----------

ویگا اسٹریٹ فائٹر کا واحد کھلاڑی ہے جس کے پاس ایک مخصوص ہتھیار ہے۔ اس کانٹے جیسے چھرے کے باعث ویگا کی پہنچ بہت لمبی ہے، لیکن یہ چھرا توڑ بھی دیا جا سکتا ہے۔ اس کے علاوہ ویگا دیواروں پر چڑھنے کی صلاحیت بھی رکھتا ہے اور حملہ کی صورت میں قلابازی بھی کھا سکتا ہے۔

بجپن
----

ویگا ایک امیر ہسپانوی خاندان میں پیدا ہوا اور بچپن میں ہسپانوی بولتا تھا۔ اس کا خاندان غربت میں پھنس گیا اور ویگا کی ماں نے دوبارہ شادی کی۔ ویگا ہسپانیہ کے بعد جاپان گیا اور اس نے وہاں پہ ننجتسو سیکھی۔ اس کے سوتیلے باپ نے اس کی ماں کو مار ڈالا، جس کے بدلے میں ویگا نے اس کی جان لے لی۔ ویگا اس نفسیاتی دکھ کی وجہ سے ایک خونخوار قاتل بن گیا۔

بیرونی روابط
------------

پہ ویگا[*مردہ ربط*]
  


| 
اسٹریٹ فائٹر سیریز
 |
| --- |
| بلانکا – حانڈا-  رایؤ–  کین–  بالروگ–  ساگاط–  ام – بائسن–  ویگا–  زنگیف–  دھالسیم –چن لی  |
**افتخار عارف** پاکستان سے تعلق رکھنے والے اردو کے ممتاز شاعر، سابق صدر نشین مقتدرہ قومی زبان، سابق چیئرمین اکادمی ادبیات پاکستان، سابق سربراہ اردو مرکز لندن،تہران میں ایکو (ECO) کے ثقافی ادارے کے سربراہ رہ چکے ہیں ۔

سوانح
-----

افتخار عارف کی اصل تاریخ پیدائش 21 مارچ 1944ء ہے جبکہ کاغذات میں 1943ء درج ہے سو اسی نسبت سے آپ کے بارے لکھا جاتا ہے کہ آپ 21 مارچ، 1943ء کو لکھنؤ میں پیدا ہوئے۔ قیام پاکستان کے بعد ان کا خاندان کراچی منتقل ہو گیا۔ لکھنؤ یونیورسٹی سے ایم۔ اے کیا۔ اپنی علمی زندگی کا آغاز ریڈیو پاکستان میں بحیثیت نیوز کاسٹر کیا۔ پھر پی ٹی وی سے منسلک ہو گئے۔ اس دور میں ان کا پروگرام کسوٹی بہت زیادہ مقبول ہوا۔ بی سی سی آئی بینک کے تعاون سے چلنے والے ادارے "اردو مرکز" کو جوائن کرنے کے بعد آپ انگلینڈ تشریف لے گئے۔ انگلینڈ سے واپس آنے کے بعد مقتدرہ قومی زبان کے چیرمین بنے۔ اس کے بعد اکادمی ادبیات کے چیرمین کی حیثیت سے خدمات سر انجام دیتے رہے۔ جبکہ نومبر 2008ء سے مقتدرہ قومی زبان کے چیرمین کی حیثیت سے خدمات سر انجام دینے کے بعد آج کل اسلامی جمہوریہ ایران کے دار الحکومت تہران میں ایکو تنظیم کے ثقافتی شعبے کو سبنھالے ہوئے ہیں۔ اس کے ساتھ ہی ایران میں ہونی والی ادبی اور علمی محفلوں کے ساتھ ساتھ مشاعروں میں افتخارعارف صاحب کی شرکت تقریبا ایک لازمی امر بن گئی ہے۔

شاعری
-----

افتخار عارف کا اپنی نسل کے شعرا میں سنجیدہ ترین شاعر ہیں۔ وہ اپنے مواد اور فن دونوں میں ایک ایسی پختگی کا اظہار کرتے ہیں جو دوسروں میں نایاب نہیں تو کمیاب ضرور ہے۔ وہ عام شعراءکی طرح تجربہ کے کسی جزوی اظہار پر قناعت نہیں کرتے بلکہ اپنا پورا تجربہ لکھنے کی کوشش کرتے ہیں۔ اور اس کی نزاکتوں اور پیچیدگیوں کے ساتھ اسے سمیٹتے ہیں۔

اپنے مواد پر ان کی گرفت حیرت انگیز حد تک مضبوط ہے اور یہ سب باتیں مل کر ظاہر کرتی ہیں کہ افتخار عارف کی شاعری ایک ایسے شخص کی شاعری ہے جو سوچنا، محسوس کرنا اور بولنا جانتا ہے جب کہ اس کے ہمعصروں میں بیشتر کا المیہ یہ ہے کہ یا تو وہ سوچ نہیں سکتے یا وہ محسوس نہیں کر سکتے اورسوچ اور احساس سے کام لے سکتے ہیں تو بولنے کی قدرت نہیں رکھتے۔ ان کی ان خصوصیات کی بنا پر جب میں ان کے کلام کو ہم دیکھتے ہیں تو یہ احساس کیے بغیر نہیں رہ سکتے کہ افتخار عارف کی آواز جدید اردو شاعری کی ایک بہت زندہ اور توانا آواز ہے۔ ایک ایسی آواز جو ہمارے دل و دماغ دونوں کو بیک وقت اپنی طرف کھینچتی ہے اور ہمیں ایک ایسی آسودگی بخشتی ہے جو عارف کے سوا شاید ہی کسی ایک آدھ شاعر میں مل سکے۔

شعری مجموعے
-----------

* بارہواں کھلاڑی
* مہر دو نیم
* حرفِ باریاب
* جہان معلوم
* باغِ گلِ سرخ
* شہر علم کے دروازے پر
* کتاب دل و دنیا کلیات
* Written in the Season of Fear
* مکالمہ
* در کلوندہ
* افتخار عارف جی نظمن جو سندی ترجمو

حوالہ جات
---------

1. ↑  Engro excellence awards
2. ↑  Iftikhar Arif at Pakistan Academy of Letters
گریفتھ کے تجربے سے مراد وہ تجربہ ہے جسے Frederick Griffith نے 1928 میں بیان کیا تھا۔ یہ پہلا تجربہ تھا جس سے ثابت ہوا تھا کہ جراثیم (bacteria) اپنی خاصیت تبدیل کر سکتے ہیں۔ اس سے پہلے سمجھا جاتا تھا کہ جو جراثیم جیسا ہے ہمیشہ ویسا ہی رہے گا۔ اس تجربے نے پہلی دفعہ یہ نظریہ پیش کیا کہ جینیاتی خواص ڈی این اے پر درج ہوتے ہیں جو بعد میں Avery–MacLeod–McCarty experiment کی مدد سے 1943 میں ثابت ہو گیا۔  

گریفتھ کا تجربہ جس نے ثابت کیا کہ زندہ جراثیم دوسرے مردہ جراثیم کے اوزار استعمال کر سکتے ہیں۔
پہلی جنگ عظیم کے بعد اسپینش انفلوئنزا کی وبا پھیلی تھی جس میں ایک اندازے کے مطابق دس کروڑ لوگ ہلاک ہو گئے تھے جو دنیا کی آبادی کا لگ بھگ 4 فیصد تھے۔گریفتھ اسٹریپٹو کوکس نمونی (Streptococcus pneumoniae) نامی جراثیم پر تحقیق کر رہا تھا۔ اس نے دریافت کیا کہ

* جب اس جراثیم کی زندہ لیکن بے ضرر قسم چوہے میں بذریعہ انجکشن داخل کی جاتی ہے تو چوہا نہیں مرتا۔
* جب اس جراثیم کی زندہ لیکن ضرر رساں قسم چوہے میں بذریعہ انجکشن داخل کی جاتی ہے تو چوہا مر جاتا ہے۔
* جب اس جراثیم کی مردہ ضرر رساں قسم چوہے میں بذریعہ انجکشن داخل کی جاتی ہے تو چوہا نہیں مرتا۔(جراثیموں کو ابال کر مارا گیا تھا)
* جب اس جراثیم کی مردہ ضرر رساں قسم اور زندہ بے ضرر قسم دونوں چوہے میں بذریعہ انجکشن داخل کی جاتی ہیں تو چوہا مر جاتا ہے۔

یہ بالکل ایسا تھا جیسے کوئی نہتا بے ضرر شہری کسی مردہ سپاہی کی تلوار اٹھا کر اب خطرناک دشمن میں تبدیل ہو جائے۔  

گریفتھ نے یہ بھی دیکھا کہ اُس نے اگرچہ مردہ ضرر رساں جراثیم اور زندہ بے ضرر جراثیم چوہے میں داخل کیے تھے لیکن مردہ چوہے کے خون میں زندہ ضرر رساں جراثیم موجود تھے۔ چونکہ مردہ زندہ نہیں ہو سکتا اس لیے گریفتھ نے یہ اندازہ لگایا کہ زندہ بے ضرر جراثیم نے مردہ جراثیم سے "transforming principle" حاصل کر کے اپنے آپ کو نئی اور ضرر رساں شکل میں ڈھال لیا۔ بعد میں ثابت ہوا کہ یہ "transforming principle" دراصل ڈی این اے ہوتا ہے۔  

جراثیم کی اس ضرر رساں قسم میں جراثیم کے اوپر ایک پولی سیکرائیڈ کیپسول (خول) ہوتا ہے جو جراثیم کو چوہے کے مدافعتی نظام سے بچا کر رکھتا ہے۔ بے ضرر قسم میں یہ کیپسول نہیں ہوتا اور اس وجہ سے چوہا اپنے مدافعتی نظام کی مدد سے ان جراثیم کو با آسانی مار دیتا ہے۔  

ابالنے سے پروٹین تو پروٹین ہی رہتا ہے مگر اس کی تہیں (foldings) اکثر ضایع ہو جاتی ہیں اور وہ اپنے خواص کھو بیٹھتا ہے۔ اس کے برعکس ڈی این اے عام طور پر ابالنے سے نہیں بدلتا۔

مزید دیکھیے
-----------

* ڈی این اے
* آر این اے
* فینولک ایکسٹریکشن
* گرام اسٹیننگ
**رینڈوک** آسٹریلیا کی ریاست نیو ساؤتھ ویلز میں سڈنی کا ایک مضافاتی علاقہ ہے۔ رینڈوک سڈنی کے مرکزی کاروباری ضلع سے 6 کلومیٹر جنوب مشرق میں واقع ہے اور رینڈوک شہر کے مقامی حکومتی علاقے کا انتظامی مرکز ہے۔ رینڈوک مشرقی مضافاتی علاقے کا حصہ ہے۔ پوسٹ کوڈ 2031 ہے۔

تاریخ
-----

رینڈوک کا نام رینڈوک، گلوسٹر شائر ، انگلینڈ کے گاؤں کے نام پر رکھا گیا تھا، سائمن ہنری پیئرس کی جائے پیدائش، جو چھ بار رینڈوک کے میئر بنے تھے۔  سائمن، جو 1842 میں آسٹریلیا ہجرت کر گئے تھے، اور اس کے بھائی جیمز جو 1848 ءمیں پہنچے تھے، رینڈوک کی بنیاد اور ابتدائی ترقی کے ذمہ دار تھے۔ شمعون نے 1848ء میں اس علاقے میں پہلا پتھر کا گھر بنایا، جسے بلین ہائیم ہاؤس کہا جاتا ہے، جسے اب بھی بلین ہائیم اسٹریٹ میں دیکھا جا سکتا ہے۔ اسے 1900 کی دہائی کے وسط میں کچھ عرصے کے لیے نظر انداز کر دیا گیا تھا، لیکن آخر کار اسے رینڈوک سٹی کونسل نے حاصل کر لیا اور بحال کر دیا گیا۔

فروری 1859 ءمیں ایک میونسپلٹی کے طور پر اعلان کیا گیا، اور 1990 ءمیں ایک شہر کے طور پر، رینڈوک کی ایک بھرپور تاریخ اور متعدد ورثے کی عمارتیں ہیں۔ رینڈوک کے ایک اور میئر، جارج کس، 1870 ءکی دہائی میں وینٹنور کے نام سے مشہور گھر میں رہتے تھے۔  ایک دو منزلہ ریت کے پتھر کا مکان، وینٹنور کو ایلڈرمین ایڈورڈ ڈاسن نے 1859ء میں بنایا تھا، اور یہ ایوکا اسٹریٹ پر واقع ہے، جو کوگی کو دیکھتا ہے۔ اب یہ قریبی ہماری لیڈی آف دی سیکرڈ ہارٹ چرچ کی ملکیت ہے (1888ء میں بنایا گیا)۔ قابل ذکر عمارتوں میں سینٹ جوڈز چرچ گروپ بھی شامل ہے، ایوکا اسٹریٹ پر بھی۔ اصل میں ایڈمنڈ بلیکیٹ نے ڈیزائن کیا تھا،  (جس نے سینٹ اینڈریو کیتھیڈرل، سڈنی اور یونیورسٹی آف سڈنی کو بھی ڈیزائن کیا تھا)، چرچ 1865ء میں مکمل ہوا تھا۔ اسے ایچ ایم رابنسن نے 1889ء میں تبدیل کیا تھا۔ اگلے دروازے کی ریکٹری 1870ء میں بنائی گئی تھی۔ ورجر کی رہائش گاہ، جسے تھامس روے نے ڈیزائن کیا  اور 1862 میں مکمل ہوا تھا، اصل رینڈوک میونسپل چیمبرز تھا۔ یہ مخصوص عمارت، اس کے گوتھک لمس کے ساتھ، اس کے بعد موجودہ رینڈوک ٹاؤن ہال تھا، جو 1881ء میں ایوکا اسٹریٹ میں مزید شمال میں بنایا گیا تھا۔ چرچ گروپ اور وینٹنور نیشنل اسٹیٹ کے رجسٹر میں درج ہیں۔

حوالہ جات
---------

1. ↑  Rand
2. ↑  Kiss
3. ↑  The Heritage of Australia, Macmillan Company, 1981
4. ↑  Rowe
**پسکوف جمہوریہ** ( روسی زبان میں: پسکووسکایا ریسپوبلیکا ) 13ویں صدی عیسوی کے دوسرے نصف سے 16ویں صدی کے آغاز تک رہنے والی قرون وسطی کی ایک روسی ریاست تھی ۔

ابتدا
-----

12ویں صدی میں کیویائی روس کے بکھرنے کے بعد، پسکوف شہر اور اس کے دریائے ویلیکایا سے ملحقہ علاقے، جھیل پئیپس، جھیل پسکووسکوئے، دریائے ناورا ؛ نووگورد جمہوریہ کے حصے بن گئے۔ لیکن اسے مخصوص خود مختار حقوق حاصل رہے۔ آہستہ آہستہ پسکوف کا اثر و رسوخ بڑھتا رہا۔ دومانتاس (99-1266ء) کے طویل دور، خاص طور پر راکووار کی لڑائی(1268) میں فتح، پسکوف کی حقیقی آزادی کا نقطہ آغار بنی۔ نووگورد کے نوابوں نے، اپنے پسکوف کے پوسادنک (والی) کے تقرر کے حق کو چھوڑتے ہوئے، 1348ء کے معاہدہ بولوتووا میں باضابطہ طور پے پسکوف کی آزادی کو تسلیم کیا۔ پسکوف شہر، صرف کلیسائی معاملات میں، 1589ء تک نووگورد کا محتاج رہا، جب پسکوف کا علاحدہ حلقہ اسقف (Bishopric) قائم کر دیا گئیا اور نووگورد کے اسقف اعظم نے اپنے ٹائٹل سے پسکوف کا نام خارج کر دیا ۔

اندرونی تنظیم
-------------

پسکوف جمہویہ کی کاشت کاری، ماہی گیری، آہن گری۔ سونے کے زیورات بنانے تعمیراتی صنعت ترقی یافتہ تھی۔ تجارتی مال اور اجناس کی جمہوریہ کے اندر خرید و فروخت اور نووگورد اور دوسرے روسی شہروں، بحیرہ بالٹک کے علاقوں اور مغربی یورپ کے شہروں کے ساتھ تجارت نے پسکوف کو رس (روس) کے بڑے گھریلو صنعتی اور تجارتی مراکز میں سے ایک بنا دیا تھا ۔

نووگورد جمہوریہ کے برعکس پسکوف میں کبھی بھی بڑی جاگیردار نہیں رہے، یہاں کے زمینداروں کی جاگیریں، نووگورد کے جاگیرداروں سے بہت چھوٹی رہی ہیں۔ پسکوف کے گرجوں اور خانقاہوں کی جاگیریں بھی نووگورد کے گرجوں کی جاگیروں سے بہت چھوٹی تھیں۔ پسکوف جمہوریہ میں پروان چڑھنے والے سماجی تعلقات کی جھلک پسکوف کے قانونی ضابطہ ميں دیکھی جا سکتی ہے ۔
**فیری میڈوز** آسٹریلیا کے نیو ساؤتھ ویلز کے شہر وولونگونگ کا ایک مضافاتی علاقہ ہے۔ Illawarra علاقے میں واقع ہے اور صرف 4 شہر کے مرکز سے کلومیٹر کے فاصلے پر، یہ بنیادی طور پر کم کثافت والا رہائشی علاقہ ہے، جس میں پرنسز ہائی وے کے ساتھ اور اس کے باہر تجارتی اور صنعتی املاک کی ایک بڑی پٹی ہے۔

جائزہ
-----

فیری میڈو سیاحوں اور سرفرز میں مقبول ہے، اس کے ساحل (فیری میڈو بیچ) اور ماؤنٹ کیرا اور ماؤنٹ کیمبلا کے نظاروں کی وجہ سے۔ فیری میڈو کے رہائشی بنیادی طور پر پرانے طرز کے گھروں میں رہتے ہیں، حالانکہ اب اپارٹمنٹس مذکورہ پٹی کے ساتھ بنائے جا رہے ہیں۔ مرکزی شاپنگ ایریا میں کولز ، وول ورتھز اور الڈی سپر مارکیٹس اور بہت سے چھوٹے اسٹورز اور بوتیک شامل ہیں۔ گیسٹ پارک جو پرنسز ہائی وے کمرشل پٹی کے مغرب میں واقع ہے اس میں اسکیٹ پارک، ٹینس کورٹ، نیٹ بال کورٹ اور ایک بڑی ساکر پچ ہے۔ ایک مقامی تاریخی عمارت پرانی ناردرن الوارا کونسل چیمبرز ہے۔

نارتھ وولونگونگ میں فیئری میڈو کے جنوب مشرق میں پکیز اسٹیٹ ریزرو ہے، جو پرندوں کو دیکھنے اور ساحلی ماحول کے تحفظ کے لیے جانا جاتا ایک جھاڑی کا ریزرو ہے، جو عوام کے لیے پٹریوں پر چلنے کے لیے کھلا ہے، جو کبھی نمک کے کام کی جگہ تھی۔ اس علاقے کی سرحدیں ایک طویل ساحل سے بھی ملتی ہیں جو شمال میں توراڈگی پوائنٹ سے لے کر جنوب میں وولونگونگ تک پھیلا ہوا ہے، صرف فیئری لگون کے داخلی راستے پر پتھروں کی وجہ سے رکاوٹ ہے۔

پکی کے ریزرو کے شمال میں اور فیئری میڈو کے مشرق میں فیری میڈو بیچ ہے، 2007ء میں پکنک کی سہولیات، کھیل کے میدان اور بیت الخلاء کو الواررا میں ساحل کے کئی دیگر علاقوں کے ساتھ ساتھ اپ گریڈ کیا گیا تھا۔ ساحل سمندر پر گرمیوں میں گشت کیا جاتا ہے اور ایک سرف لائف سیونگ کلب ہے، جو 1951ء میں قائم کیا گیا تھا 

پکی ریزرو کے مغرب میں برینڈن پارک ہے، ایک گرے ہاؤنڈ ریسنگ ٹریک اور وولونگونگ سائنس سینٹر اور پلانیٹیریم کمپلیکس کے ساتھ ساتھ یونیورسٹی کی جائیداد کا ایک علاقہ۔ سائنس سینٹر اپنے لیزر کنسرٹس کے لیے جانا جاتا ہے۔ سائنس سینٹر کا افتتاح 15 مئی 2000 کو ایم پی کولن مارکھم نے کیا تھا۔ مرکز کی عمارت واضح طور پر سفید ہے اور وولونگونگ کے اونچے مقامات سے واضح طور پر نظر آتی ہے۔ داخلی دروازے کے باہر 'سدرن کراس' نامی ایک مجسمہ کھڑا ہے، جس میں برج کی شکل کے کھمبے ہیں جن پر گرافکس ہیں۔ سائنس اور پلانٹیریم سینٹر دو سطحوں پر مشتمل ہے، جس میں ایک لیزر تھیٹر، آبزرویٹری، ڈائنوسار اور فوسل نمائش، الیکٹرانکس کی نمائش اور دیگر پرکشش مقامات جیسے ماڈل ریل روڈ کے ساتھ شمسی توانائی کا مظاہرہ کرنے والا سیٹ اپ اور جنگل میں لاگنگ سمولیشن گیم۔

فیری میڈو گرجا گھروں میں 1928ء کا تاریخی اینگلیکن چرچ کراس روڈ کرسچن کمیونٹی،  حالیہ 1952 کا سینٹ جان ویانی کا کیتھولک چرچ اور ریفارمڈ چرچ شامل ہیں۔

آبادی
-----

آبادی کی 2016ء کی مردم شماری کے مطابق، فیری میڈو میں 7,405 افراد تھے۔



1. ↑  "Fairy Meadow – Local area information". 08 اگست 2007 میں اصل سے آرکائیو شدہ. اخذ شدہ بتاریخ 02 اگست 2007.
2. ↑  "Crossroads Christian Community". 23 جولا‎ئی 2008 میں اصل سے آرکائیو شدہ. اخذ شدہ بتاریخ 07 جولا‎ئی 2022.  الوسيط `|url-status=` تم تجاهله (معاونت)
3. ↑  "Wollongong Christian Reformed Church". 30 مارچ 2022 میں اصل سے آرکائیو شدہ. اخذ شدہ بتاریخ 07 جولا‎ئی 2022.  الوسيط `|url-status=` تم تجاهله (معاونت)
**ٹورامورا** آسٹریلیا کی ریاست نیو ساؤتھ ویلز میں سڈنی کے بالائی شمالی ساحل پر ایک مضافاتی علاقہ ہے۔ یہ 16 کلومیٹر (10 میل) سڈنی کے مرکزی کاروباری ضلع کے شمال مغرب میں، Ku-ring-gai کونسل کے مقامی حکومتی علاقے میں۔ یہ 2074 کا پوسٹ کوڈ شمالی تورموررا ، جنوبی تورامورا اور واراوی کے ملحقہ مضافات کے ساتھ شیئر کرتا ہے۔

### تاریخ

Turramurra ایک مقامی لفظ ہے جس کا مطلب یا تو *اونچی پہاڑی* ، *بڑی پہاڑی* ، *اونچی جگہ* ،  یا *چھوٹا پانی* کا راستہ سمجھا جاتا ہے۔ اونچی پہاڑی کا آبائی حوالہ Pymble سے **ٹورامورا** تک کا احاطہ کرتا ہے۔  ابتدائی یورپی آباد کاروں نے اس علاقے کو ایسٹرن روڈ کہا۔

1890ء میں ریلوے سٹیشن کی تعمیر کے وقت تورمورا نام اپنایا گیا تھا۔

ابتدائی مقامی نشانیوں میں سے ایک *Ingleholme* تھا، جو بومرانگ اسٹریٹ میں دو منزلہ فیڈریشن کوئین این کا گھر تھا۔ اسے جان سلیمان (1849–1934ء) نے اپنے گھر کے طور پر ڈیزائن کیا تھا اور ت 1896 ء یہ گھر 1977 تک پریسبیٹیرین لیڈیز کالج (اب پیمبل لیڈیز کالج ) کا حصہ تھا اور اسے 2 اپریل 1999ء کو نیو ساؤتھ ویلز اسٹیٹ ہیریٹیج رجسٹر میں شامل کیا گیا تھا۔ اور سلیمان کے انداز کی ایک قابل ذکر مثال کے طور پر نیشنل اسٹیٹ کے (اب ناکارہ) رجسٹر پر ہے۔  ہندوستانی نژاد سفارت کار سر ہنری بریڈن کا گھر "روہنی" تھا، جو پہلے روہنی اسٹریٹ کے آخر میں واقع تھا۔ 

ترامورا پوسٹ آفس 16 اگست 1890ء کو کھولا گیا 

کسنگ پوائنٹ روڈ میں سینٹ اینڈریو فیڈریشن کارپینٹر گوتھک طرز کی ایک مثال ہے۔ 1932ء میں، واشنگٹن ایچ سول پیٹنسن کے بانی لیوی پیٹنسن نے نیو ساؤتھ ویلز میں پریسبیٹیرین چرچ کو مشن ہال کے لیے زمین دی، جو اب 106 کسنگ پوائنٹ روڈ ہے۔  1936ء میں، پیٹنسن کی طرف سے ملکیت سینٹ مارگریٹ کے پریسبیٹیرین چرچ، تورموررا کو منتقل کر دی گئی۔ 

ایک تورموررا ایسٹ پوسٹ آفس 1 مئی 1959ء کو کھلا اور 1993ء میں بند ہوا۔ تورمورا نارتھ پوسٹ آفس 1 ستمبر 1953ء کو کھولا گیا 

5 اگست 1994 ءکو شمالی تورامورا اور جنوبی تورامورا الگ الگ مضافات بن گئے۔

### ہل ویو

پیسیفک ہائی وے پر واقع *ہل ویو* اسٹیٹ نے تقریباً 1890 ءمیں ایک معمولی فیڈریشن کاٹیج کے ساتھ شاہراہ کا سامنا کرنا شروع کیا۔ بعد میں، مالک نے اس سائٹ کی تجارتی صلاحیت کو، اس کے وسیع و عریض نظاروں کے ساتھ محسوس کیا، اور عقب میں ایک عظیم الشان، دو منزلہ فیڈریشن ہوم تعمیر کیا، جسے گیسٹ ہاؤس کے طور پر استعمال کیا جائے گا، تقریباً 1913۔ 1915 ءمیں سائٹ کے مغربی سرے پر ایک بڑا، چھ کاروں کا گیراج جس کے اوپر رہائش تھی شامل کی گئی تھی۔ اس اسٹیٹ کو بعد میں Ku Ring Gai ہسپتال، Hornsby ، کو ہل ویو کمیونٹی ہیلتھ سینٹر کے طور پر استعمال کرنے کے لیے لیز پر دیا گیا۔ پوری جائیداد ورثے میں درج ہے۔

ورثے کی فہرستیں۔
----------------

Turramurra میں ورثے میں درج متعدد مقامات ہیں، بشمول:

* 17 *بومرانگ* اسٹریٹ: انگل ہولم
* 43 Ku-Ring-Gai Avenue: <i id="mwYg">Cossington</i> (Turramurra)


1. ↑  "Turramurra". Kur-ing-gai Historical Society. اخذ شدہ بتاریخ 09 ستمبر 2013.
2. 1 2  Cook، Kerrin Margaret (1991). *The railway came to Ku Ring gai*. Genlin Investments. ISBN 064605113X.
3. ↑  The Heritage of Australia, Macmillan Company, 1981, p.2/33
4. ↑  
Streets of Ku-ring-gai, compiled by Thurles Thomas, page 63. آئی ایس بی این 9780958771900
5. 1 2  Phoenix Auctions History. "Post Office List". Phoenix Auctions. اخذ شدہ بتاریخ 21 جنوری 2021.
6. ↑  "St Andrews Uniting Church, S Turramurra / History of St Andrews". *pbworks.com*.
7. ↑  "Hillview Garages & Precincts". *nsw.gov.au*.
**عقل سلیم** (انگریزی: Common sense) ایک سلیم الطبع، عملی فکر کا نام ہے جس کی میزان پر روز آنہ کے معاملات پر کوئی یا فیصلہ لیا جا سکتا ہے۔ اس میں وہ صلاحیتیں بھی شامل ہیں جو معاملے کو سمجھ سکیں، اس کی باریکیوں کو جاننے میں مدد کرے اور ایک فیصلہ سازی پر پہنچ سکیں جو تقریبًا سبھی عاقل لوگوں کے نزدیک قابل قبول ہو۔ 

جس طرح جسم کو نشو و نما پانے کے لیے مناسب غذا درکار ہوتی ہے، اسی طرح عقل کو بھی پروان چڑھنے کے لیے صحت بخش غذا کی ضرورت ہوتی ہے۔ انسان بچپن ہی سے بہت سی باتیں سنتا دیکھتا اور پڑھتا ہے، یہ باتیں اس کی عقل کا حصہ بنتی جاتی ہیں۔ لیکن ان میں سب باتیں عقل کی صحیح نشو و نما کے لیے مفید نہیں ہوتی ہیں، بلکہ بہت سی باتیں ایسی ہوتی ہیں جو عقل کو معطل اور مفلوج کردینے والی ہوتی ہیں۔ بعض باتیں توہم پرست بناتی ہیں اور بعض تقلید پسند بناتی ہیں۔ بعض باتیں غلام عقل کی تشکیل کرتی ہیں اور بعض باتیں سرکش دماغ تیار کرتی ہیں۔ بعض باتیں مادی ضرورتوں کی تکمیل کی حد تک تو عقل مند اور ذہین بنادیتی ہیں لیکن حقیقی روحانی ضرورتوں کی تکمیل کے سلسلے میں کند ذہن اور بے عقل بناکر رکھ چھوڑتی ہیں۔ اس وجہ سے ماہرین نفسیات عقلیت اور عقل سلیم کو انسان کی زندگی میں مناسب سدھار کے لیے ضروری قرار دیتے ہیں۔

مزید دیکھیے
-----------

* عقل
* نفسیات
* سماج

حوالہ جات
---------

1. ↑  "common sense." *میریام-ویبسٹر آن لائن لغت*: "sound and prudent judgment based on a simple perception of the situation or facts."

"common sense." *کیمبریج لغت*: "the basic level of practical knowledge and judgment that we all need to help us live in a reasonable and safe way."

van Holthoorn اور Olson (1987:9) harvcoltxt error: no target: CITEREFvan\_HolthoornOlson1987 (help): "common sense consists of knowledge, judgement, and taste which is more or less universal and which is held more or less without reflection or argument."

C.S. Lewis (1967:146) harvcoltxt error: no target: CITEREFLewis1967 (help) wrote that what common sense "often means" is "the elementary mental outfit of the normal man."
2. ↑  "قرآن میں عقل کی بہتر نشوونماکا انتظام". 06 مئی 2021 میں اصل سے آرکائیو شدہ. اخذ شدہ بتاریخ 06 مئی 2021.  الوسيط `|url-status=` تم تجاهله (معاونت)
تعارف
-----

ٓآپ اردو زبان کی پہلی انشائیہ نگار خاتون تھیں۔اصل نام معراج پروین تھا تاہم اپنے خاوند بیرسٹر فرزند علی طارق کی نسبت سے پروین طارق کہلائیں۔18 ستمبر 1940 ء کو شملہ ، بھارت میں پیدا ہوئیں۔آپ کے والد کا نام محمد ابراہیم تھا جو جنرل ہیڈ کوارٹر میں ملازم تھے ۔ قیام پاکستان کے ساتھ جنرل ہیڈ کوارٹرز راولپنڈی منتقل ہوا تو محمد ابراہیم کا خاندان بھی راولپنڈی آ گیا ۔ پروین نے گورڈن کالج راول پنڈی سے ایم اے اردو کی ڈگری لی اورعملی زندگی کا آغاز جھنگ مگھیانہ کے کالج میں لیکچرار کی حیثیت سے کیا۔ شادی کے بعد آپ نوکری چھوڑ کرخاوند کے ساتھ لندن(برطانیہ) گئیں مگر 1982 ء میں خاوند کے اچانک انتقال کے بعد دو بیٹیوں کی کفالت کے لیے آپ کو دوبارہ پاکستان آکر ملازمت شروع کرنا پڑی۔ایک طویل عرصہ مارگلہ کالج برائے خواتین راول پنڈی میں پڑھاتی رہیں ۔ درس و تدریس کے ساتھ ساتھ لکھنے کا سلسلہ بھی چل نکلا۔آغاز شاعری سے کیا اور آپ کی کچھ غزلیں اور نظمیں روزنامہ نوائے وقت راول پنڈی میں شائع بھی ہوئیں لیکن بعد ازاں انشائیہ نگاری کی جانب توجہ مبذول کی اور خوب نام کمایا۔پروین طارق کو انشائیہ نگاری کی صنف کی طرف راغب کرنے میں معروف انشائیہ نگار جمیل آذر کا بہت عمل دخل ہے جو گورڈن کالج راول پنڈی میں پروین طارق کے ہم جماعت تھے ۔ جمیل آذر اور وزیر آغا کی حوصلہ افزائی نے پروین کی ہمت بندھائی اور وہ اردو زبان کی پہلی خاتون انشائیہ نگار بن گئیں۔

وفات
----

پروین طارق نے 29 جنوری 2010 ء کو راول پنڈی میں وفات پائی اور اسی روز ایچ الیون قبرستان اسلام آباد میں دفن ہوئیں۔

کتب
---

1۔بولتے سناٹے(فروری۔(2002)

2۔جنگل رُت(جنوری ۔(2009)

حوالہ جات
---------

1. ↑  وفیات پاکستانی اہل قلم خواتین از خالد مصطفی صفحہ60,59
**بدر اول** پاکستان کا پہلا مصنوعی سیارہ تھا۔ خلاء میں 16 جولائی 1990ء کو چھوڑا گیا۔ یہ روس کے اسپوتنک اول سے بڑا تھا۔ اس اعتبار سے پاکستان خلا میں سیارہ چھوڑنے والا پہلا اسلامی ملک بن گیا۔ یہ سیارہ مکمل طور پر پاکستانی سائنس دانوں اور انجینیروں نے ڈیزائن کیا تھا۔ سپارکو کے تیس ماہرین کی ایک سال کی کڑی محنت کے نتیجے میں تیار ہوا تھا اور پاور سپلائی ٹریکنگ، ٹیلی میٹری اور ٹیلی کمانڈ جیسے کئی نظاموں پر مشتمل تھا۔ اس کی تیاری پر تقریباً ڈھائی کروڑ روپے لاگت آئی تھی۔ بدر اول کی شکل دائرہ نما تھی۔ اس کی جسامت ساڑھے تین مکعب فٹ تھی۔ اس کے 26 رخ تھے اور وزن 50 کلوگرام تھا۔ اس کا جدید الیکٹرونک نظام زمینی مرکز سے معلومات حاصل کرنے، ذخیرہ کرنے اور پھر فراہم کرنے کی صلاحیت رکھتا تھا۔ شمسی توانائی سے چلنے والا یہ سیارہ دو سو فٹ سے ایک ہزار کلومیٹر کی بلندی سے ہر 98 منٹ کے بعد زمین کے گرد اپنا چکر مکمل کرتا تھا۔ وہ جس مدار پر محو سفر رہا، اس کا زمین سے کم سے کم فاصلہ 211 کلومیٹر اور زیادہ سے زیادہ فاصلہ 992 کلومیٹر تھا۔ یہ سیارہ 20 اگست 1990ء تک معلومات فراہم کرتا رہا بعد ازاں یہ خلا کی پنہائیوں میں گم ہو گیا۔

ڈاک ٹکٹ کا اجرا
---------------

26جولائی 1990ء کو پاکستان کے محکمہ ڈاک نے پاکستان کے پہلے مصنوعی سیارے بدراوّل کی خلا میں کامیاب روانگی کے حوالے سے ایک خوب صورت ڈاک ٹکٹ جاری کیا۔ اس ڈاک ٹکٹ پر بدر اوّل کی تصویر شائع کی گئی تھی اور پس منظر میں پاکستانی عمارتیں دکھائی گئی تھیں جن میں فیصل مسجد، اسلام آباد نمایاں تھیں۔ تین روپے مالیت کے اس ڈاک ٹکٹ پر انگریزی میں BADR-1 FIRST SATELLITE OF PAKISTAN کے الفاظ تحریر تھے۔
**گلواون** ایٹم کے مرکزے کے اندر ایسے بنیادی ذرات ہوتے ہیں جو قوی تعاملات (strong interaction) کا سبب بنتے ہیں۔ یہ بوزون کے خاندان سے تعلق رکھتے ہیں اور مختلف کوارک کو آپس میں جوڑنے کا کام انجام دیتے ہیں۔ گلو انگریزی میں گوند کو کہتے ہیں جو مختلف چیزوں کو جوڑ دیتا ہے۔ گلواون بھی کوارک کو جوڑ دیتا ہے۔ کوارک کے اس طرح جڑ جانے سے نیوٹرون اور پروٹون وغیرہ وجود میں آتے ہیں۔  

ایک نیوٹرون کے اندر تین کوارک ہوتے ہیں جن کے درمیان مسلسل گلواون کا تبادلہ ہوتا رہتا ہے۔
فوٹون کی طرح گلواون کی بھی حالت سکون کی کمیت صفر ہوتی ہے، دونوں پر کوئی برقی چارج نہیں ہوتا اور دونوں کا spin نمبر ایک ہوتا ہے۔ لیکن فوٹون کے برعکس گلواون کلر چارج کے حامل ہوتے ہیں۔ فوٹون عام حالت میں آپس میں نہیں چپکتے۔ گلواون کوارک سے بھی چپک سکتے ہیں اور آپس میں بھی۔

جس طرح برقی مقناطیسی (electromagnetic) تعاملات میں فوٹون کا تبادلہ ہوتا ہے اسی طرح ایٹمی مرکزے کے اندر قوی تعاملات میں کوارک کے درمیان گلواون کا تبادلہ ہوتا ہے۔  

کل آٹھ طرح کے گلواون ہوتے ہیں۔ ان میں سے چھ گلواون پر دو دو کلر چارج ہوتے ہیں، ایک گلواون پر چار کلر چارج ہوتے ہیں جبکہ آخری گلواون پر چھ کلرچارج ہوتے ہیں۔ اس کے برعکس ہر کوارک پر صرف ایک کلر چارج ہوتا ہے۔ Leptons (جیسے الیکٹرون اور نیوٹرینو) پر نہ کوئی کلر چارج ہوتا ہے اور نہ ہی یہ کلر چارج کی اسٹرونگ فورس سے جوڑے جا سکتے ہیں۔

بنیادی ذرات
-----------

| **بنیادی ذرات** (Elementary Particles) |
| --- |
| ذرہ | ہر نسل میں اقسام | نسلیں | ضد ذرہ | کلر چارج | تعداد |
| کوارک (فرمیون) | 2 | 3 | جوڑا | 3 | 36 |
| لیپٹون (فرمیون) | 2 | 3 | جوڑا | کوئی نہیں | 12 |
| گلواون (بوسون) | 1 | 1 | خود | 8 | 8 |
| W (بوسون) | 1 | 1 | جوڑا | کوئی نہیں | 2 |
| Z (بوسون) | 1 | 1 | خود | کوئی نہیں | 1 |
| فوٹون (بوسون) | 1 | 1 | خود | کوئی نہیں | 1 |
| Higgs (بوسون) | 1 | 1 | خود | کوئی نہیں | 1 |
| کل تعداد | **61** |

 Standard Model کے مطابق بنیادی ذرات۔ صرف فوٹون اور گلواون غیر مادی (mass less) ذرات ہیں۔ مادی ذرات میں الیکٹرون نیوٹرینو سب سے ہلکا ہوتا ہے۔ تمام ذرات spin نمبر کے حامل ہوتے ہیں سوائے ہگز بوزون کے۔ بوزون کی پانچ قسمیں ہوتی ہیں مگر ان میں سے صرف ایک (یعنی گلواون) پر کلر چارج ہوتا ہے۔

بنیادی قوتیں
------------

بنیادی قوتیں چار طرح کی ہوتی ہیں۔ ان میں سب سے کمزور کشش ثقل ہوتی ہے۔ مقناطیس کی قوت بھی کشش ثقل سے زیادہ ہوتی ہے۔

| قوت | موجودہ نظریہ | قوت کے لیے ذرہ | تقابلی طاقت | گھٹاو | حد۔ میٹر میں | برتاو |
| --- | --- | --- | --- | --- | --- | --- |
| قوی (قوی تفاعل) | مقداریہ لونی حرکیات (QCD) | گلواون | 1038 گنا |  | 10−15 | کشش و دھکیل |
| الیکٹرومیگنیٹک (Electromagnetic) | Quantum electrodynamics (QED) | فوٹون | 1036 گنا | {\displaystyle {\frac {1}{r^{2}}}} | لا محدود | کشش و دھکیل |
| نحیف (نحیف تفاعل) | Electroweak Theory (EWT) | W اور Z بوزون | 1025 گنا | {\displaystyle {\frac {1}{r}}\ e^{-m\_{W,Z}\ r}} | 10−18 | صرف کشش |
| کشش ثقل (Gravitation) | عمومی اضافیت(GR) | گریویٹون؟ (فرضی) | 1 گنا | {\displaystyle {\frac {1}{r^{2}}}} | لا محدود | صرف کشش |

مزید دیکھیے
-----------

* قوی تفاعل stong interactions
* نحیف تفاعل weak interactions
* نیوٹرون
* بائنڈنگ انرجی
* نیوٹرون کروس سیکشن
* بنیادی ذرات
* اضافیتی پیمائشیں
* اسٹوریج رنگ

حوالے
-----

1. ↑
**ڈارلنگہرسٹ** ایک اندرونی شہر ہے، سڈنی ، نیو ساؤتھ ویلز ، آسٹریلیا کا مشرقی مضافاتی علاقہ ہے۔ ڈارلنگہرسٹ سڈنی سینٹرل بزنس ڈسٹرکٹ اور ہائیڈ پارک کے مشرق میں، سڈنی شہر کے مقامی حکومتی علاقے کے اندر واقع ہے۔  اسے اکثر بول چال میں "ڈارلو" کہا جاتا ہے۔ڈارلنگہرسٹ ایک گنجان آباد مضافاتی علاقہ ہے جس کے رہائشیوں کی اکثریت اپارٹمنٹس یا چھت والے مکانات میں رہتی ہے۔ کبھی کچی آبادی اور ریڈ لائٹ ڈسٹرکٹ تھا، ڈارلنگہرسٹ 1980ء کی دہائی سے شہری تجدید سے گزر رہا ہے تاکہ وہ حدود سے بنا ایک کاسموپولیٹن علاقہ بن سکے۔ وکٹوریہ اسٹریٹ (جو ڈارلنگ ہرسٹ کو شمال میں پوٹس پوائنٹ سے جوڑتی ہے)، اسٹینلے اسٹریٹ (لٹل اٹلی) اور کراؤن اسٹریٹ (ونٹیج اور ریٹرو فیشن) جیسی جگہوں کو ثقافتی اعتبار سے بھرپور مقامات کے طور پر جانا جاتا ہے۔  یہ ہائی اسٹریٹ ایریاز دکانوں، کیفے اور بارز کے ساتھ گلیوں اور گلی کوچوں کے نیٹ ورک سے جڑے ہوئے ہیں۔آبادی کے لحاظ سے، ڈارلنگہرسٹ آسٹریلیا میں X اور Y کی سب سے زیادہ فیصد کا گھر ہے۔  ڈارلنگہرسٹ میں کاروبار کی اکثریت آزادانہ طور پر چھوٹے کاروباروں کی ملکیت اور چلتی ہے جس میں علاقے کی تمام تجارتی سرگرمیوں کا 50% سے زیادہ صارفین پر مبنی ہے: انڈی ریٹیل، کھانا، مشروبات، کھانے، تفریحی اور ذاتی خدمات۔  ڈارلنگہرسٹ بڑی تعداد میں آف اسٹریٹ تخلیقی صنعتوں کا گھر بھی ہے۔  ڈارلنگہرسٹ کی مرکزی سڑک آکسفورڈ اسٹریٹ ہے۔ سڈنی کی یہ بڑی سڑک ہائیڈ پارک کے جنوب مشرقی کونے سے ڈارلنگہرسٹ اور پیڈنگٹن سے ہوتی ہوئی مشرق میں جاتی ہے اور بوندی جنکشن پر ختم ہوتی ہے۔ آکسفورڈ اسٹریٹ سڈنی کی سب سے مشہور شاپنگ اور ڈائننگ سٹرپس میں سے ایک ہے۔  ڈارلنگہرسٹ اینڈ دنیا بھر میں سڈنی کی ہم جنس پرستوں کے مرکز کے طور پر جانا جاتا ہے ، یہ سڈنی مارڈی گراس کا سالانہ پریڈ روٹ اور LGBT حقوق کی تحریک کی روحانی جائے پیدائش ہے۔  یہ متعدد ممتاز ہم جنس پرستوں کے مقامات اور کاروباروں کا گھر ہے، جبکہ زیادہ وسیع طور پر ڈارلنگہرسٹ سڈنی کے چھوٹے بار کے منظر نامے کا ایک مرکز ہے۔ 



1. ↑  Gregory's Sydney Street Directory, Gregory's Publishing Company, 2007
2. ↑  Heritage of Australia, Published by Macmillan Company, (1981), p.2/83
3. ↑  "Media Release - Life starts at 40 in Australia's oldest capital (Media Release)". 28 September 2018.
4. ↑  "2012 FES overview and summary reports - City of Sydney". *www.cityofsydney.nsw.gov.au*. اخذ شدہ بتاریخ 10 اپریل 2018.
5. ↑  "Sydney's economy: global city, local action" (PDF). 22 جون 2014 میں اصل (PDF) سے آرکائیو شدہ. اخذ شدہ بتاریخ 28 جولا‎ئی 2015.
6. ↑  "Oxford Street - City of Sydney". *www.cityofsydney.nsw.gov.au*. 22 اگست 2018 میں اصل سے آرکائیو شدہ. اخذ شدہ بتاریخ 10 اپریل 2018.
7. ↑  "Gay and Lesbian Mardi Gras - The Dictionary of Sydney". *dictionaryofsydney.org*. اخذ شدہ بتاریخ 10 اپریل 2018.
8. ↑  "Welcome to Time Out". *timeout.com*. 25 دسمبر 2015 میں اصل سے آرکائیو شدہ. اخذ شدہ بتاریخ 10 اپریل 2018.
| اردو بلحاظ ملک و علاقہ جات |
| --- |
|  |
| افریقا
* موریشس
 |
| ایشیا
* ایران
* بنگلہ دیش
* بھارت
* پاکستان
* ترکی
* چین
* جاپان
* قطر
* کرغیزستان
* متحدہ عرب امارات
* میانمار
* نیپال
* سری لنکا
 |
| یورپ
* برطانیا
* ڈنمارک
* جرمنی
* چیک جمہوریہ
* روس
* سویٹزرلینڈ
* سویڈن
* فرانس
* ناروے
 |
| امریکین
* ٹرینیڈاڈ و ٹوباگو
* سرینام
* کینیڈا
* گیانا
 |
| اوقیانوسیہ
* آسٹریلیا
* فجی
 |
| Portal icon باب اردو زبان |
| * د
* ب
* ت
 |

گیانا کی 12 فی صد آبادی مسلمانوں پر مشتمل ہے۔ ان میں سے بیشتر کے آبا و اجداد کا تعلق بھارت سے رہا ہے اور ان کی بول چال کی زبان اردو ہے۔

حالیہ عرصے میں اردو کی عدم مقبولیت
----------------------------------

گیانا کی سرکاری زبان انگریزی ہے۔ اس وجہ سے یہاں کی جوان نسل کی جانب سے عام بول چال کے لیے بھی اسی زبان کو ترجیح دی جا رہی ہے۔ مذہبی حلقوں میں اردو سے زیادہ زور عربی پر دیا جا رہا ہے۔

یونائیٹیڈ صدر اسلامک انجمن
--------------------------

یونائیٹیڈ صدر اسلامک انجمن گیانا میں موجود مسلمانوں کی قدیم ترین تنظیم ہے۔ یہ اردو تعلیم اور حمد،نعت اور قصائد کے فروغ پر زور دیتی ہے۔

میڈیا میں مقبولیت
-----------------

بالی ووڈ کی فلمیں اور نغمے عام گویائی کی حد تک اردو سے شناسائی کا سبب بنے ہوئے ہیں۔

حوالہ جات
---------

1. ↑  GUYANESE MUSLIMS: History, Traditions Conflict and Change

مزید دیکھیے
-----------

* اردو
* گیانا

خارجی روابط
-----------

* جدید مسلم سوسائٹیاں
**چالا** اُزبک زبان کی اصطلاح ہے جس کا مطلب ‘نہ یہ اور نہ ہی وہ‘ ہے۔ اس اصطلاح میں بخاری یہودیوں کی طرف اشارہ ہے جنہیں اٹھارہویں صدی کے آخر میں مبینہ طور پر زبردستی مسلمان بنایا گیا تھا۔ یہ چالا یہودی بظاہر اسلام پر عمل کرتے ہیں مگر اندرون خانہ یہودی روایات پر کاربند ہیں۔ یہ خفیہ یہودی آپس میں ہی شادی کرتے ہیں اور ایسی جگہوں پر رہتے ہیں جہاں آس پاس یہودی ہوں۔

چالا یہودی اس لیے دوبارہ یہودی نہ ہو سکے کہ اسلام میں مرتد کی سزا موت ہے۔ اس دور میں اسلامی حکمرانی میں مرتد کے لیے سزا موت کا اعلان کیا گیا تھا۔ اس لیے شاہی روس کے قیام تک اور روسی حکمرانی کی آمد تک چالا یہودی دوبارہ اپنے اصل مذہب کو نہ اپنا سکے۔

19ویں صدی میں چالا کی برادریاں سمرقند، خیوا، قوقند، مارگیلان اور شہرِ سبز میں آئیں۔ زیادہ تر دو یا تین نسلوں کے بعد جا کر چالا مقامی مسلمانوں کے ساتھ شادی کرنے اور اپنی یہودی روایات کو چھوڑنے لگتے تھے۔

1867 میں جب روس نے وسطی ایشیا کو فتح کیا تو چالا نے یہودی مذہب کو اپنانا شروع کر دیا۔ خیوا اور قوقند کو ترکمانستان کی حکومت میں ضم کر دیا گیا، بخارا الگ اور خود مختار رہی اور وہاں اسلام کو چھوڑنے کی سزا موت ہی رہی۔ اس کے نتیجے میں بہت سارے چالا نے غیر قانونی طور پر روس کے مقبوضہ علاقوں کو جانا شروع کر دیا تاکہ یقینی موت سے بچ سکیں۔ اگرچہ روسی قانون کے مطابق ان تارکین وطن کو ان کے وطن واپس بھیجنا ہوتا تھا جہاں یقینی موت ان کی منتظر ہوتی۔ تاہم ان کی بیدخلی کے احکامات کو مستقل ٹالا جاتا رہا اور بہت سارے چالا روسی ترکمانستان کے مستقل رہائشی بن گئے۔ کچھ چالا یہودیوں نے تجارتی اداروں سے تعلق بنا لیا تاکہ روسی سلطنت میں اپنی معاشی اہمیت واضح کر سکیں۔ دیگر خطوں کے برخلاف بخارا میں اسلامی حکومت زیادہ دیر تک قائم ہری، سو جب روسی سلطنت کی توسیع یہاں تک پہنچی تو مقامی چالا خود کو یہودی کہلانا چھوڑ چکے تھے اور پوری طرح مسلم آبادی میں ضم ہو گئے تھے۔

1920 میں جب سوویت حکومت قائم ہوئی تو مذہب کو سرکاری طور پر کالعدم قرار دے دیا گیا۔ اس کے باوجود یہودیوں کو ان کی نسلی بنیاد پر اُزبک اور تاجک کے طور پر پاسپورٹ میں شناخت کیا جاتا تھا۔

حوالہ جات
---------

* "The Muslim Jews (Chalah) by Dr. Albert Kaganovitch"

1. ↑  Mirovalev, Mansur "Uzbekistan's long-persecuted Bukhara Jews" Al Jazeera مئی 5, 2015
2. ↑  Kaganovich, Albert "The Muslim Jews – Chala in Central Asia"
مائی گُلاں کا مقبرہ
**مائی گُلاں** انگریزی (Mai Gulan) سندھ کے کلہوڑہ حکمران میاں غلام شاہ کلہوڑو کی ماں اور میان نور محمد کلہوڑو کی بیوی تھی۔ سندھ میں کلہوڑا خاندان کی حکمرانی کے دور میں رانی کے لقب سے مشہور تھی۔مائی گُلاں کا مزار سندھ پاکستان کے ضلع نواب شاہ اب ضلع بینظیرآباد کے شہر دولت پور صفن سے 15 کلومیٹر کے فاصلے پر مشرق کی طرف میان نور محمد کلہوڑو کے قبرستان میں واقع ہے۔ مائی گلاں کا کوٹ ہالا شہر کے نزدیک خداآباد ثانں میں واقع ہے۔ میاں نور محمد کلہوڑو نے گلاں کے کیے محل تعمیر کروایا تھا۔مائی گلاں نے پکو قلعو حیدرآباد کے قریب ایک مسجد اور مدرسہ تعمیر کروایا تھا۔

حوالہ جات
---------

1. ↑
2. ↑
3. ↑  "آرکائیو کاپی". 26 مئی 2019 میں اصل سے آرکائیو شدہ. اخذ شدہ بتاریخ 13 اگست 2019.  الوسيط `|url-status=` تم تجاهله (معاونت)
4. ↑
5. ↑  "آرکائیو کاپی". 06 فروری 2020 میں اصل سے آرکائیو شدہ. اخذ شدہ بتاریخ 07 فروری 2020.  الوسيط `|url-status=` تم تجاهله (معاونت)
6. ↑  "آرکائیو کاپی". 19 اکتوبر 2021 میں اصل سے آرکائیو شدہ. اخذ شدہ بتاریخ 07 فروری 2020.  الوسيط `|url-status=` تم تجاهله (معاونت)
**غیظ و غضب** (انگریزی: Rage) انتہائی متشدد، بے قابو غصے کی کیفیت ہے جس میں کسی صورت حال پر انتہائی مخاصمانہ رد عمل ظاہر ہوتا ہے۔ اس کے محرکات میں حد سے زیادہ زخم رسانی یا غیر منصفانہ برتاؤ ہو سکتے ہیں۔ 

ایسی کیفیت یا صورت حال میں مبتلا شخص ہر وقت چوکنا رہتا ہے جیسے کہ وہ ہر وقت خود کو خطرے میں محسوس کررہا ہو۔ اس وجہ سے انسان سخت پریشانی اور گھبراہٹ کا شکار رہتا ہے اور پر سکون نہیں ہو پاتا۔ اس کیفیت کو حد سے زیادہ چوکسی (Hypervigilance) کہتے ہیں ۔ انسان خود کو بے چین محسوس کرتا ہے اور اس کی نیند خراب ہو جاتی ہے۔ چڑچڑاپن پیدا ہو جانااور چھوٹی چھوٹی بات پہ غصہ کرنے لگنا اس کیفیت کیدوسری علامات ہیں۔ غیظ و غضب کی کیفیت میں ایک شخص قتل و غارت گری نیز انتہائی تشدد کر سکتا ہے۔

مزید دیکھیے
-----------

* غصہ

حوالہ جات
---------

1. ↑  Cf. The APA definition of anger ("an emotion characterized by tension and hostility arising from frustration, real or imagined injury by another, or perceived injustice") and rage ("intense, typically uncontrolled anger. It is usually differentiated from hostility in that it is not necessarily accompanied by destructive actions but rather by excessive expressions").
2. ↑  [ پوسٹ ٹرامیٹک اسٹریس ڈس آرڈر (پی ٹی ایس ڈی)
Post Traumatic Stress Disorder (PTSD)]
**ہمالیہ بادشاہی** ہمالیہ میں ایک پہاڑی ملک تھا ،جس کا ذکر پرانوںمیں ہے۔ ہماواٹ اس کا حکمران تھا۔ اس کی بیٹی پارویتی ، جو لارڈ شیوا کی بیوی بنی تھیں ، اس بادشاہی کی ایک شہزادی تھیں۔ ہندوستانی مہاکاوی مہابھارت میں ہمالیہ نام کی بادشاہی کا تذکرہ نہیں کیا گیا ہے ، لیکن ہمالیہ پہاڑوں کی بہت سی بادشاہتوں کا ذکر ہے جیسے کونند بادشاہت ، پرواٹا کنگڈم ، نیپا کنگڈم ، کیرتا کنگڈم ، کِمپوروشا کنگڈم ، کِنارا بادشاہی وغیرہ۔

مہابھارت میں حوالہ جات
----------------------

ارجن کے بارے میں ذکر کیا جاتا ہے کہ وہ ہمالیہ کے پہاڑی علاقوں (2: 27) میں پہاڑی ریاستوں کے لیے ایک مہم چلا چکے ہیں۔ ہمالیہ اور نِشکوٹا پہاڑوں پر فتح حاصل کرکے اور سفید پہاڑوں پر پہنچ کر ، اس نے وہاں پر ڈیرے ڈال لیے (2: 26)۔ پانڈو نے ہمالیا پر واقع سوہہو کے وسیع ڈومین کو بہت خوشی سے دیکھا ، گھوڑوں اور ہاتھیوں میں بھرا ہوا ، کیراٹا اور ٹنگنوں کی کثیر آبادی پر مشتمل اور سینکڑوں پلنداس (3: 140) پر مشتمل تھے۔ پانڈاووںکو ہمالیہ کی سونے کی کانوں سے سونے کی کان کنی کے طور پر ذکر کیا گیا تھا (14: 63،64)۔

یہ بھی دیکھیں
-------------

* قدیم ہندوستان کی بادشاہت
* نیپا کنگڈم
* پاراتا بادشاہت
* کیراٹا بادشاہی

حوالہ جات
---------

* مہا بھارت کے کرشن Dwaipayana Vyasa ، Kisari موہن گنگولی کی طرف سے انگریزی میں ترجمہ شدہ
Human settlement in Englandسانچہ:SHORTDESC:Human settlement in England
**ڈنسٹیبل** لندن کے شمال میں 30 میل (50 کلومیٹر) شمال میں چیلٹرن ہلز کے مشرق میں بیڈ فورڈ شائر ، انگلینڈ میں ایک بازار کا شہر اور سول پارش ہے۔ یہاں کئی کھڑی چاک اسکارپمنٹس ہیں جو شمال سے ڈنسٹیبل کے قریب پہنچنے پر سب سے زیادہ نمایاں ہیں۔ ڈنسٹیبل بیڈ فورڈ شائر کا چوتھا سب سے بڑا قصبہ ہے اور ہاؤٹن ریجس کے ساتھ ساتھ لوٹن/ڈنسٹیبل اربن ایریا کا مغربی حصہ بناتا ہے۔

### تاریخ

پیلیولتھک انسانوں کے آثار، بشمول چکمک کے اوزار اور عصری جنگلی جانوروں کی ہڈیاں، یہ بتاتے ہیں کہ یہ بستی پراگیتہاسک ہے۔ شمال میں ہیوٹن ریگس کے پارش میں میڈن بوور میں ایک آئرن ایج پہاڑی قلعہ ہے جو آرڈیننس سروے کے نقشوں پر واضح طور پر نشان زد ہے۔ میڈن بوور کے پاس سیول میں چاک کی ایک پرانی کھدائی کے کنارے سے کچھ دیواریں دکھائی دیتی ہیں جہاں پرانے کانسی کے دور کے قلعے کی باقیات موجود ہیں۔ اس علاقے میں بہت سے پراگیتہاسک مقامات ہیں اور تفصیلات مینش ہیڈ آرکیالوجیکل سوسائٹی کے ساتھ مل سکتی ہیں جو ونفیلڈ سٹریٹ، ڈنسٹیبل میں واقع ہے۔ ڈنسٹیبل  آئیکنیلڈ وے کے راستے پر ہے جس کا دعویٰ 'برطانیہ کی قدیم ترین سڑک' ہے۔

حوالہ جات
---------

1. ↑  2001 UK census
2. ↑  "Town population 2011". *Neighbourhood Statistics*. Office for National Statistics. 07 نومبر 2016 میں اصل سے آرکائیو شدہ. اخذ شدہ بتاریخ 07 نومبر 2016.  الوسيط `|url-status=` تم تجاهله (معاونت)
3. ↑  "Home". *dunstable.gov.uk*.
**یمین عرفی** سے مراد حلف یا قسم لیا جاتا ہے انسانی معاشرے میں معاشرتی‘ سماجی اور سیاسی معاملات میں قسم کی ہمیشہ ضرورت رہی اور رہے گی۔

یمین کو حلف و قسم کہنے کی توجیہ
-------------------------------

یمین کے معنی اصل میں قوت کے ہیں اللہ تعالیٰ فرماتا ہے کہ :لَأَخَذْنَا مِنْهُ بِالْيَمِين (الحاقہ:45)( یعنی بے شک ہم نے اسے قوت کے ساتھ پکڑ لیا) اور بائیں ہاتھ کے خلاف عضو کو ( یعنی سیدھے ہاتھ کو) بھی اس کی قوت ہی کی وجہ سے یمین کہتے ہیں اور قسم کو بھی یمین اسی لیے کہا جاتا ہے کہ اللہ کا نام بول کر اس میں کلام کی تقویت ہوجاتی ہے۔

معاشرے میں قسم کی اہمیت
-----------------------

ہر معاشرے میں جس نام کی قسم کھائی جاتی ہے اس کا خاص احترام ملحوظ خاطر ہوتا ہے۔ اس معاشرے میں رہنے والے لوگ حتیٰ الامکان غلط بات کے لیے اس نام کو استعمال کرنے کی جرأت نہیں کرتے۔ جب بھی کسی معاملے میں اعتماد پیدا کرنے کی ضرورت پیش آتی ہے یا کسی شبہے کے ازالے کا موقع ہوتا ہے یا کسی معاہدے کو استحکام دینا مقصود ہوتا ہے تو عموماً قسم سے اس ضرورت کو پورا کیا جاتا ہے۔ اور اگر کبھی غلط قسم کھا بیٹھو تو اس کا کفارہ دو۔

قسم کا کفارہ
------------

ایسی قَسموں کے بارے میں آنحضرت (صلی اللہ علیہ وآلہ وسلم) کا ارشاد ہے وَإِذَا حَلَفْتَ عَلَى يَمِينٍ، فَرَأَيْتَ غَيْرَهَا خَيْرًا مِنْهَا، فَكَفِّرْ عَنْ يَمِينِكَ وَأْتِ الَّذِي هُوَ خَيْرٌ’’ اگر تم کسی بات کی قسم کھالو اور پھر اس کے بعد دیکھو کہ اس سے دوسرا کام نیک معلوم ہوتا ہے تو وہ نیک کام کرلو اور قسم کا کفارہ ادا کر دو‘‘ یعنی دین کا اصل مقصد اگر بھلائیوں کو اختیار کرنا اور انھیں فروغ دینا ہے تو پھر قسم کو ان کے لیے رکاوٹ نہ بناؤ۔ اگر تم غلطی سے ایسا کرچکے ہو تو قسم توڑ ڈالو اور قسم کا کفارہ دے دو اور قسم توڑنے کا کفارہ یہ ہے کہ دس مسکینوں کو کھانا کھلاؤ اوسط درجے کا کھانا یا دس مسکینوں کو کپڑے بنا کے دو اور اگر اس کے متحمل نہیں ہو سکتے ہو تو پھر تین دن کے روزے رکھو۔

حوالہ جات
---------

1. ↑  تفسیر مظہری قاضی ثناء اللہ پانی پتی،البقرہ،225
2. ↑  صحیح بخاری،کتاب الایمان والنذور
3. ↑  تفسیر روح القران۔ ڈاکٹر محمد اسلم صدیقی ،البقرہ،224